প্রিয় পিতা-মাতাগণ/অভিভাবকবৃন্দ,

গত সপ্তাহে আমরা শিক্ষার্থীগণের ব্যক্তিগতভাবে-উপস্থিতি (স্কুলে) থেকে ভার্চুয়াল শিক্ষণের (বাড়িতে) মধ্যে বা ভার্চুয়াল শিক্ষণ (বাড়িতে) থেকে ব্যক্তিগতভাবে-উপস্থিতির (স্কুলে) শিক্ষণের মধ্যে পরিবর্তন সংক্রান্ত অনুরোধ করার চূড়ান্ত সুযোগটি সম্পর্কে [একটি হালনাগাদ](https://www.tdsb.on.ca/News/Article-Details/ArtMID/474/ArticleID/1585/Elementary-Switching-Update---January-29-2021) প্রদান করেছি। আমরা যে সকল পরিবারগণ ডিসেম্বরে পরিবর্তন সংক্রান্ত জরিপে আগ্রহ প্রকাশ করেছেন তাদের জন্যই **চূড়ান্ত পরিবর্তন বা স্যুইচিং সংক্রান্ত সুযোগটি আরম্ভ করার** বিষয়ে সিদ্ধান্ত গ্রহণ করেছি এবং কেবলমাত্র সেখানেই যেখানে স্থান উপলভ্য।

আপনি এই ইমেইলটি পাচ্ছেন কারণ আপনি আপনার শিশুর জন্য একটি পরিবর্তনের অনুরোধ করেছেন। এই সপ্তাহের শুরুতেই, স্কুলসমূহ পরিবর্তন সংক্রান্ত সকল অনুরোধগুলো নিশ্চিত করার জন্য পরিবারগণের সাথে যোগাযোগ করেছে। যদি আপনি আপনার শিশুর স্কুল থেকে সরাসরি এখনও কোনো সংবাদ না পেয়ে থাকেন, অনুগ্রহ করে আপনার পরিবর্তন সংক্রান্ত অনুরোধটি তাদের চূড়ান্ত তালিকায় অন্তর্ভুক্ত করা হয়েছে কিনা তা নিশ্চিত করার জন্য প্রিন্সিপ্যালের সাথে যোগাযোগ করুন।

পরবর্তী পদক্ষেপ হিসেবে, স্কুলসমূহ প্রত্যেক শিক্ষার্থীর জন্য শ্রেণীকক্ষে একটি উপযুক্ত স্থান (হয় ব্যক্তিগত-উপস্থিতির শিক্ষণে বা ভার্চুয়াল শিক্ষণে) উপলভ্য কিনা তা নিরূপণ করার জন্য কাজ করবে। যদিও আমরা যত বেশী সম্ভব অনুরোধ সম্পন্ন করার জন্য অঙ্গীকারবদ্ধ, তবে সকল অনুরোধগুলোর সমন্বয়সাধন করা সম্ভব হবে **না**। টরন্টো পাবলিক হেলথের সাম্প্রতিক উপাত্ত বা ডেটার উপর ভিত্তি করে সেই সকল শিক্ষার্থীগণকে অগ্রাধিকার প্রদান করা হবে যারা কোভিড-19 এর উচ্চ ঝুঁকিতে রয়েছে এমন এলাকাসমূহে বাস করছেন।

এটি পরিবারগণের জন্য বোঝা গুরুত্বপূর্ণ যে ব্যক্তিগতভাবে-উপস্থিতি (স্কুলে) থেকে ভার্চুয়াল শিক্ষণের (বাড়িতে) মধ্যে এবং ভার্চুয়াল শিক্ষণ (বাড়িতে) থেকে ব্যক্তিগতভাবে-উপস্থিতির (স্কুলে) শিক্ষণের মধ্যে পরিবর্তনটির ফলে আপনার শিশুর শিক্ষক ও ক্লাশের পরিবর্তন হবে। যে সকল শিক্ষার্থীগণ ব্যক্তিগতভাবে-উপস্থিতির শিক্ষণে পরিবর্তন করছেন তারা তাদের হোম স্কুলে (নিজ-নিজ স্কুল – home school) অংশগ্রহণ করবেন।

এছাড়াও, যদিও ভার্চুয়াল শিক্ষণে পরিবর্তন করা কিছু কিছু শিক্ষার্থীকে তাদের প্রাথমিক বা এলিমেন্টারি ভার্চুয়াল স্কুলে স্থাপন করা হবে, অন্যদের তাদের হোম স্কুলের মাধ্যমে ভার্চুয়াল শিক্ষণ সরবরাহ করা হবে। আপনার শিশুর হোম স্কুল স্থানীয় সমাধানটি যেভাবে প্রতিষ্ঠা করেছেন তার ওপর ভিত্তি করেই এটি স্কুল থেকে স্কুলে ভিন্নভাবে সরবরাহ করা হবে।

যেহেতু শিক্ষার্থীর স্থানান্তরগুলো সারা ফেব্রুয়ারি ধরেই অনুষ্ঠিত হবে, সেজন্য কোনো “পরিবর্তন বা স্যুইচ সংক্রান্ত তারিখ” থাকবে না। প্রিন্সিপ্যাল দ্বারা সরাসরি আপনার সাথে আপনার শিশু সম্পর্কিত নির্দিষ্ট তথ্য এবং বিস্তারিত আলোচনা করা হবে। 12 ফেবরুয়ারি, শুক্রবারের কর্ম দিবসের সমাপ্তির মধ্যেই পরিবারগণকে তাদের হোম স্কুলের প্রিন্সিপ্যাল দ্বারা তাদের পরিবর্তন সংক্রান্ত অনুরোধের অবস্থা সম্পর্কে অবহিত করা হবে।

এই জটিল পরিবর্তন সংক্রান্ত প্রক্রিয়া বা স্যুইচিং প্রসেসটি নিয়ে অগ্রসর হওয়ার এই সময়ে আমরা আপনাদের নিরবিচ্ছিন্ন ধৈর্যের জন্য আপনাদেরকে ধন্যবাদ জানাই। যদি আপনার কোনো প্রশ্ন থাকে, অনুগ্রহ করে আপনার শিশুর হোম স্কুলের প্রিন্সিপ্যালের সাথে কথা বলুন।

অনুগ্রহ করে প্রশ্নাবলী এবং উত্তরসমূহ সম্পর্কে আরও তথ্যের জন্য [স্যুইচিং ওয়েব পেইজ](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning) [(Switching web page](https://www.tdsb.on.ca/In-Person-Learning/Learning-and-Instruction/Switching-Between-In-Person-Learning-and-Virtual-Learning)) এ যান।